Gallout a rit krediñ ne oa ket druz ar peuriñ e-pad ar bloavezhiennoù brezel. Paourentez ha kernezh a gouezhas war ar vro e-pad ar brezel. Evit ar re no deus ket anavezet ar choulz-se, ech eo mat kontañ dezhe pehini ech eo bet buhez an dud ordinal ha neo ket hini ar vrezelourien hepken.  Ret eo lavarout ne veze ket kavet dilhad na botoù da brenañ ken er stalioù. Gwisket e veze an dud gant pilhoù mildakonet ha dreset e veze kant gwech ar botoù ma veze ret. Betek ar boued a oa diaes da gaout. Liorzhoù bihan o devoa ar bras eus an dud. Er chêrioù ne veze ket kavet a gig er stalioù, peotramant, neuze, kig-bevin yech diwar saout aet da gozh.  Achanta, ret e oa dan dud en em zibab hag ober kalz gant nebeud. Ret e oa bezañ ijinus evit dont a-benn da vevañ.